Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: biztostól érkezett javaslatokat is. A törvényjavaslatot — az Országgyűlés 102/1999. (XII. 18.) OGY határozata értelmében — 2001. június 30-ig kell benyújtani. A megtett és a tervezett intézkedésekre tekintettel az állampolgári jogok
Paragraph Index: 368

biztostól érkezett javaslatokat is. A törvényjavaslatot — az Országgyűlés 102/1999. (XII. 18.) OGY határozata értelmében — 2001. június 30-ig kell benyújtani. A megtett és a tervezett intézkedésekre tekintettel az állampolgári jogok országgyűlési biztosa a választ elfogadta. OBH 3086/1999. A határőrség hosszabb távú humánstratégiája elősegíti a határőrség hivatásos és szerződéses állománya alapvető emberi jogainak biztosítását [Alk. 8. § (1) bek.]. Az állampolgári jogok országgyűlési biztosa Baranya megyei látogatása során helyszíni vizsgálatot tartott a Pécsi Határőr Igazgatóságon, a hivatásos állomány élet- és munkakörülményeivel kapcsolatos főbb problémák megismerése érdekében. Az igazgatóság vezetője és közvetlen munkatársai a következő tájékoztatást adták: A sorállomány távozása óta az igazgatóság munkatársainak elhelyezési körülményei javultak. Az objektumban biztosítani tudják az állomány részre szükséges infrastrukturális feltételeket. A korszerű és jól felszerelt irodaépületeken kívül műhelyekkel, vendégházzal, büfével, szociális helyiségekkel is rendelkeznek. Megfelelő elhelyezést kapott a nemrég létrejött humánszervezési részleg és az objektumbiztonsági szolgálat. A vendégházat általában a Rendőrtiszti Főiskolára járó hallgatók használják. Az igazgatóság állományának lakáshelyzete jó. A tisztek és tiszthelyettesek többsége rendelkezik lakással. Az albérletben lakók a 22/1999. HÖR OPK Intézkedés alapján havonként 9200 forint hozzájárulást kapnak. Az igazgatóságon kb. 25—30 személy részesül albérleti térítésben. 1998-ban 11 személy kapott összesen kb. 5,7 millió forint lakásvásárlási támogatást, ebben az évben 5,3 millió forinttal 9 családot támogattak. Szolgálati lakásokkal is rendelkeznek. A költségvetési szerveknél bevezetett takarékossági intézkedések hatását itt is érzik. Emiatt kb. 25%-kal csökkent a jutalmazásra fordítható összeg, ugyanakkor illetményelőleget minden kérelmező számára sikerült biztosítani, és szociális segélyeket is tudtak fizetni. A közétkeztetés megoldott, az ebédet helyben biztosítják. A kirendeltségeken ilyen lehetőség nincs, a vidéki viszonyokra tekintettel sokan otthon ebédelnek. Az állomány részére hűtőszekrénnyel, mikrohullámú sütővel felszerelt teakonyhákat létesítettek. Az igazgatóság Zalakaroson gyógyházat, a siklósi tartalék vezetési ponton szálláshelyeket tart fenn. Az állomány részére kedvezményes üdültetést is biztosítanak a BM üdülőkben. A beutalók árának növekedése miatt azonban az igénybevétel csökkent. Legutóbb a rendelkezésre álló negyven beutalóból csak tizennyolcat használtak fel. A határőrség kiemelt figyelmet fordít az állomány helyzetére. Az Országos Parancsnokságon Humánszervezési Főigazgatóságot hoztak létre. Az igazgatóságokon Humánszervezési Igazgatóhelyettesi Szervezetek működnek. A pécsi igazgatóságon 1998 áprilisa óta dolgozik ez a szervezeti egység. A határőrség hosszabb távú humánstratégiát dolgozott ki, amely gyakorlatilag a felvételtől a nyugállományba helyezésig — sőt a nyugdíjazás utáni időszakra is — meghatározza az állományról történő gondoskodás feladatait. Az igazgatóságokon készített éves humánbiztosítási tervek szakterüle- 2000/88/II. szám tenként konkrét feladatokat állapítanak meg. Elsőrendű célnak tekintik a fiatal állomány megtartását. Támogatják a szakmai és állami iskolai képzést. A kapott információkból olyan következtetések vonhatók le, hogy a határőrség hivatásos állománya más fegyveres testületekhez képest kedvezőbb helyzetben van. A helyszíni vizsgálat során alkotmányos jogokkal összefüggő visszásság nem került felszínre. OBH 3452/1999. Az Alkotmány 2. § (1) bekezdésében deklarált jogállamiságból eredő tisztességes eljáráshoz való joggal összefüggésben visszásságot okoz, ha a közigazgatási szerv az állampolgár törvényességi felügyeleti eljárást kérő beadványára késedelmesen és nem érdemi tartalommal — elutasítás esetén a beadvány állításait megcáfolva — ad választ. A panaszos a beadványában azt kifogásolta, hogy az ELTE Egyetemi Tanácsának őt érintő jogszabálysértő döntése miatt az oktatási miniszternek címzett és az ELTE rektori irodájában 1999. május 18-án átvett levelet a rektor 1999. július 13-ig nem továbbította a címzettnek. Majd panaszát azzal egészítette ki, hogy a levél továbbítása július 27-én megtörtént, de arra az oktatási miniszter október 8-án még nem válaszolt. Az állampolgári jogok országgyűlési biztosának 1999. július 16-i megkeresésére a miniszter 1999. október 14-én adott tájékoztatást, és ezzel egyidejűleg közölte álláspontját a panaszossal is úgy, hogy neki is megküldte az országgyűlési biztosnak szóló válasz másolatát. A miniszterhez címzett beadványban a panaszos a miniszter törvényességi felügyeleti eljárását kezdeményezte, mert szerinte az ELTE Egyetemi Tanácsa 1999. március 29-i ülésén a titkos szavazás szabályait megszegve foglalt állást az ő egyetemi tanári kinevezése ügyében, a Tanács összetétele sem felelt meg a törvény előírásának, és a döntés a politikai diszkriminációt tiltó rendelkezésekbe (Alkotmány, Munka Törvénykönyve) is ütközött. Az ELTE rektora a beadványt a miniszterhez továbbító levelében közölte, belső vizsgálatot folytatott, aminek eredményeként megállapította, hogy az

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes